กฎกระทรวงกำหนดอัตราการจ่ายเงินสะสมและเงินสมทบ พ.ศ. 2566
ประกาศวันที่ 2023-03-03

content: กฎกระทรวง กำหนดอัตราการจ่ายเงินสะสมและเงินสมทบ พ.ศ. ๒๕๖๖
content: อาศัยอำนาจตามความในมาตรา ๔ วรรคหนึ่ง มาตรา ๓๑ วรรคหนึ่ง และมาตรา ๓๒ วรรคสอง แห่งพระราชบัญญัติกองทุนการออมแห่งชาติ พ.ศ. ๒๕๕๔ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๖ เป็นต้นไป
sectionNo: 2
content: ข้อ ๒ ให้ยกเลิกกฎกระทรวงกำหนดอัตราการจ่ายเงินสะสมและเงินสมทบ พ.ศ. ๒๕๕๘
sectionNo: 3
content: ข้อ ๓ ให้สมาชิกจ่ายเงินสะสมเข้ากองทุนไม่น้อยกว่าเดือนละห้าสิบบาท แต่เมื่อรวมกันแล้วจะต้องไม่เกินสามหมื่นบาท สำหรับปีปฏิทินนั้น
sectionNo: 4
content: ข้อ ๔ ให้รัฐบาลจ่ายเงินสมทบเข้ากองทุนสำหรับสมาชิกในอัตรา ดังต่อไปนี้ (๑) ในกรณีสมาชิกมีอายุไม่เกินสามสิบปีบริบูรณ์ ให้จ่ายเงินสมทบในอัตราร้อยละห้าสิบของเงินสะสมของสมาชิกที่จ่ายเข้ากองทุน เมื่อรวมกันแล้วต้องไม่เกินหนึ่งพันแปดร้อยบาทสำหรับปีปฏิทินนั้น (๒) ในกรณีสมาชิกมีอายุเกินสามสิบปีบริบูรณ์ขึ้นไป
sectionNo: 4
content: แต่ไม่เกินห้าสิบปีบริบูรณ์ ให้จ่ายเงินสมทบในอัตราร้อยละแปดสิบของเงินสะสมของสมาชิกที่จ่ายเข้ากองทุน เมื่อรวมกันแล้วต้องไม่เกินหนึ่งพันแปดร้อยบาท สำหรับปีปฏิทินนั้น (๓) ในกรณีสมาชิกมีอายุเกินห้าสิบปีบริบูรณ์ขึ้นไป ให้จ่ายเงินสมทบในอัตราร้อยละร้อยของเงินสะสมของสมาชิกที่จ่ายเข้ากองทุน
sectionNo: 4
content: เมื่อรวมกันแล้วต้องไม่เกินหนึ่งพันแปดร้อยบาท สำหรับปีปฏิทินนั้น
content: ให้ไว้ ณ วันที่ ๒๘ กุมภาพันธ์ พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงจำนวนเงินสะสมสูงสุดของสมาชิกที่จ่ายเข้ากองทุน และจำนวนเงินสมทบสูงสุดที่รัฐบาลต้องจ่ายสมทบ สำหรับปีปฏิทินนั้น เพื่อให้สอดคล้องกับภาวะเศรษฐกิจ เพิ่มแรงจูงใจในการออม
content: สร้างความมั่นคงในการดำรงชีพยามชราภาพและเป็นการรองรับสังคมสูงวัย จึงจำเป็นต้องออกกฎกระทรวงนี้